
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1,40 στρεμμάτων στη θέση Με¬ 
γάλο Πουρνάρι της Κοινότητας Ίσσαρι Ν. Αρκαδίας. 1 

Κήρυξη αναδασωτέας εποικιστικής δασικής έκτασης που καταστρά¬ 
φηκε από πυρκαϊά στο Ν. Θεσσαλονίκης. 2 

Αναγκαστική απαλλοτρίωση ακινήτων για την κατασκευή της μελέ¬ 
της σποραδικών τμημάτων της οδού Νεοχωρούδας - Ωραιοκά- 

στρου Ν. Θεσσαλονίκης. ... . . . . 3 

Αναγκαστική απαλλοτρίωση έκτασης στη θέση «ΤΡΑΓΟΣΤΑΛΟΣ» 
Κοινότητας Ζάκρου Σητείας (Ν. Λασιθίου) για την κάλυψη ανα¬ 
γκών του Ναυτικού. 4 

Αναγκαστική απαλλοτρίωση αγροτικών ακινήτων στην περιφέρεια 

Κοινότητας Λαύκου Ν. Μαγνησίας. 5 

Ειδοποίηση παρακατάθεσης αποζημίωσης απαλλοτριωθέντων ακι¬ 
νήτων στη Ν. Αλικαρνασσό και Καλλιθέα Ν. Ηρακλείου. ... 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1976 ' ( 1 ) 

Κήρυξη ως αναδασωτέας έκτασης 1,40 στρεμμάτων στη θέση Μεγάλο 
Πουρνάρι της Κοινότητας Ίσσαρι Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις περί διοικητικής αποκέντρωσης διατάξεις. 


2. Τις διατάξεις του άρθρου 117 παραγρ. 3 του Συντάγματος της 
Χώρας. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παραγρ. 1. 

β) του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/1980. 

β) 182447/3049/1980. 

5. Τη 2972/15.11.1988 πρόταση του Δασαρχείου Τρίπολης περί 
κήρυξης αναδασωτέας της αναφερόμενης στο θέμα έκτασης. 

6. Το γεγονός ότι η πιο πάνω έκταση καταατράφηκε από πυρκαγιά 
που έγινε στις 2 Νοεμβρίου 1988, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού χαρακτήρα της έκτασης, τη 
δημόσια δασική έκταση των χιλίων τετρακοσίων (1.400) τετραγωνι¬ 
κών μέτρων που βρίσκεται στη θέση Μεγάλο Πουρνάρι της Κοινότητας 
Ισσαρι του Νομού Αρκαδίας και προσδιορίζεται από τα στοιχεία Α - Β - 
Γ - Δ - Α, όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της απόφασης αυτής και έχει όρια/" 

Ανατολικά: Με δημόσια δασική έκταση. 

Δυτικά: Ομοίως ως άνω. 

Βόρεια: Ομοίως ως άνω. 

Νότια: Με Κοινοτικό δρόμο Ίσσαρι - Βάστα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 29 Νοεμβρίου 1988 

Ο Νομάρχης 
ΓΡΗΓ. ΝΙΩΤΗΣ 

Αριθ. ΓΑ 3273 · (2) 

Κήρυξη αναδασωτέας εποιχιστικής δασικής έκτασης που καταστρά¬ 
φηκε από πυρκαϊά στο Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος. 

β) Του Ν. 3200/55 «περί διοικητικής αποκεντρώσεως». 

γ) Του Ν.Δ. 532/70 «περί συμπληρώσεως των περί διοικητικής 
αποκεντρώσεως διατάξεων και του κατ’ επιταγήν αυτού εκδοθέντος 
Β.Δ. 709/70». 

δ) Των άρθρων 38 παρ. 1 και 41 παρ. 1 του Ν. 998/79 «περί προ¬ 
στασίας των δασών και των δασικών εν γένει εκτάσεων της χώρας». 

2. Τις αριθ. 160417/1180/8.7.80 και 154.659/24.5.1982 δια¬ 
ταγές του Υπουργείου Γεωργίας, με τις οποίες δόθηκαν οδηγίες για την 
κήρυξη εκτάσεων ως αναδασωτέων. 

3. Το αριθ. 4460/30.9.88 έγγραφο Δασαρχείου θεσ/νίκης, με το 
οποίο προτείνεται να κηρυχθεί αναδασωτέα δημόσια εποικιστική έκταση 
162,45 στρεμμάτων, η οποία είναι μέρος του με αριθ. 49 τεμ. διανομής 
1931 Κοινότητας Πανοράματος και καλυπτόταν από Πουρνάρι και 


Παλιούρι πριν καταστραφεί από πυρκαγιά την 10η Ιουλίου 1988. 

4. Το αριθ. 57504/7.11.1988 έγγραφο Δ/νσης Γεωργίας Νημ. 
Θεσσαλονίκης, με το οποίο μας πληροφορεί ότι δεν έχει αντίρρηση για 
την αναδάσωση της εν λόγω έκτασης, αποφασίζουμε: 

Κηρύσσουμε αναδασωτέα με σκοπό τη διατήρηση του δάσους, ώστε 
να αποκλεισθεί η διάθεση αυτής για άλλο προορισμό τη δημόσια εποικι- 
στική έκταση των εκατόν εξήντα δύο και σαράντα πέντε εκατοστά 
(142,45) στρεμμ. που, βρίσκεται στη θέση Πουρνάρι Κοινότητας Πανο¬ 
ράματος Ν. Θεσσαλονίκης και προσδιορίζεται από τα στοιχεία ΑΒΓΔΕ- 
ΖΗΘΙΚΛΜΝΞΟΑ, όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος της απόφασης αυτής και έχει όρια: 

Βόρεια: Ιδιοκτησίες κατοίκων Πυλαίας. 

Νότια: Ιδιοκτησίες κατοίκων Πανοράματος. 

Ανατολικά: Δημόσια εποικιστική δασική έκταση. 

Δυτικά: Δημόσια εποικιστική δασική έκταση. 

Η έκταση θα αναδασωθεί φυσικώς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 25 Νοεμβρίου 1988 

Ο Νομάρχης 
Γ. ΣΑΛΑΒΑΝΟΣ 

Αριθ. 1404 (3) 

Αναγκαστική απαλλοτρίωση ακινήτων για την κατασκευή της μελέτης 

σποραδικών τμημάτων της οδού Νεοχωρούδας - Ωραιοκάστρου Ν. 

Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/71 «περί της αρμο- 
διότητος των Νομαρχών προς κήρυξιν αναγκαστικών τινων απαλλοτρι¬ 
ώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/77 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του Ν. 947/79 
και την παρ. 4 του άρθρου 9 του Ν. 960/79 για την εκτέλεση των 
οποίων εκδόθηκε το Π.Δ. 929/79. 

4. Το με αριθ. ΤΤ 6976/15.11.88 έγγραφο της Δ/νσηςΤεχν. Υπη¬ 
ρεσιών Θεσσαλονίκης, με το οποίο ζητείται η κήρυξη της απαλλοτρίω¬ 
σης, αποφασίζουμε: 

Κηρύσσουμε αναγκαστικά απαλλοτριωτέα για λόγους δημόσιας 
ωφέλειας δηλαδή για την κατασκευή τής μελέτης σποραδικών τμημά¬ 
των της οδού Νεοχωρούδας - Ωραιοκάστρου έκταση 24.870,95 μ 2 , 
όπως φαίνεται στο κτηματολογικό διάγραμμα από 2.9.88 και με κλί¬ 
μακα 1:500 και στον αντίστοιχο κτηματολογικό πίνακα που έχουν θεω¬ 
ρηθεί από τον Γεώργιο Σουλαδάκη, Προϊστάμενο της Δ.Τ.Υ.Θ. 

Στην έκταση που απαλλοτριώνεται προβάλλουν δικαιώματα κυριό¬ 
τητας: 

1) Αφοί Γούλη Μιχαήλ. 

2) Κουφονάκης Νικόλαος. 

3) Μπουντή Ελένη κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: 

1) Του Δημοσίου, που θα αντιμετωπισθεί από τις πιστώσεις για έργα 
Δημοσίων Επενδύσεων 88 (ΣΑΝΤ 8829) και 

2) Των παρόδιων ιδιοκτητών που ωφελούνται με τις προϋποθέσεις 
του Νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 25 Νοεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

- ♦- 

Αριθ. 7448 (4) 

Αναγκαστική απαλλοτρίωση έκτασης στη θέση «ΤΡΑΓΟΣΤΑΛΟΣ» 

Κοινότητας Ζάκρου Σητείας (Ν. Λασιθίου) για την κάλυψη αναγκών 

του Ναυτικού. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ/τος 139/1971 «περί 
της αρμοδιότητος των Νομαρχών προς κήρυξη αναγκαστικών τινων 
απαλλοτριώσεων». 

2) Τις διατάξεις του Ν. ΓΣΙΣΤ/1907 και τις διατάξεις του Ν. 
4442/1929 «περί κυρώσεως του από 21.9.1926 Ν.Δ/τος «περί Στρα¬ 
τιωτικών και Ναυτικών Εισφορών και Ναυλώσεων» όπως έχουν τροπο¬ 
ποιηθεί. 

3) Την από 2.9.88 γνωμοδότηση του Γενικού Επιτελείου Ναυτικού 
(Δ/νση Ε2-Τμήμα III), αποφασίζουμε: 


Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για κάλυψη αναγκών του Ναυτικού έκτασης 
εμβαδού 6.600 μ2 που βρίσκεται στη θέση «ΤΡΑΓΟΣΤΑΛΟΣ» Κοινό¬ 
τητας Ζάκρου Σητείας (Ν. Λασιθίου), όπως η έκταση τούτη φαίνεται 
στο κτηματολογικό διάγραμμα Χΐν-119 από 26.7.88 με στοιχεία 
ΑΒΓΔΕΖΑ που συντάχθηκε από τον τοπογράφο μηχανικό Δ. Παυλίδη 
και θεωρήθηκε από τον Δ/ντή Διευθύνσεως Δημοσίων Ναυτικών έργων 
του Γενικού Επιτελείου Ναυτικού Αρχιπλοίαρχο (Μ) Γ. Μηνο- 
γιάννη. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: Κληρονόμοι Ιωάννη Αικατερινίδη κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 29 Νοεμβρίου 1988 

Ο Νομάρχης 
Γ. ΤΖΑΝΑΚΑΚΗΣ 

- 4 - 

Αριθ. 1579 (5) 

Αναγκαστική απαλλοτρίωση αγροτικών ακινήτων στην περιφέρεια Κοι¬ 
νότητας Ααύκου Ν. Μαγνησίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΑΑΥΚΟΥ Ν. ΜΑΓΝΗΣΙΑΣ 

Με την αριθ. 96/22.11.1988 απόφαση του Κοινοτικού Συμβουλίου 
και σύμφωνα με τις διατάξεις των άρθρων 243 και 244 του Π.Δ. 76/ 
1985 αποφασίστηκε η αναγκαστική απαλλοτρίωση αγροτικών ακινή¬ 
των κειμένων στη θέση Κωτίκια - Δέση Αγίου Αθανασίου περιφέρειας 
Ααύκου ιδιοκτησίας των: 

α) Ιωάννου Ανδρονίδη του Ανδρώνη, κατοίκου Γλυφάδας - Αττικής 
(Ναυπλίου 48) εκτάσεως 825,50 Μ2. 

β) Ευσταθίου Μαμμά του Νικολάου, κατοίκου Προμυρίου - Μαγνη¬ 
σίας, εκτάσεως 676,50 Μ2 και 

γ) Ιωάννου Μπουρμπούλια του Ευσταθίου, κάτοικο Προμυρίου - 
Μαγνησίας δύο αγροτεμάχια εκτάσεως 715 Μ2 και 705,80 Μ2 αντί¬ 
στοιχα. 

Για την εκτέλεση έργου ύδρευσης (συγκέντρωση, μεταφορά νερού 
κ.λπ.). 

Λαύκος, 23 Νοεμβρίου 1988 
Ο Πρόεδρος 

ΧΡΗΣΤΟΣ ΖΟΥΖΟΥΛΑΣ 

- ♦- 

Αριθ. 14614 (6) 

Ειδοποίηση παρακατάθεσης αποζημίωσης απαλλστριωθέντών ακινή¬ 
των στη Ν. Αλικαρνασσό και Καλλιθέα Ν. Ηρακλείου. 

Ο ΔΗΜΟΣ ΗΡΑΚΛΕΙΟΥ ΚΡΗΤΗΣ 

Με το 1415/9.12.88 γραμμάτιο του Ταμείου Παρ/κών και Δα¬ 
νείων, συστάθηκε παρακαταθήκη δρχ. 298.428.875 για αποζημίωση 
απαλλοτριωθέντων ακινήτων που βρίσκονται στην Κτηματική Περιφέ¬ 
ρεια Ν. Αλικαρνασσού και Καλλιθέας στη θέση «Μαύρος Σπήλιος» συνο¬ 
λικής εκτάσεως 286.211,5 στρεμμάτων, όπως αποτυπώνονται κατά 
τμήματα στο από 20.9.85 τοπογραφικό διάγραμμα του Μηχανικού του 
Δήμου Κανακουσάκη Εμμαν. που καθορίστηκε με την 395/87 από¬ 
φαση του Μονομελούς Πρωτοδικείου Ηρακλείου και με την 13727/ 
26.5.86 απόφαση της Νομάρχου Ηρακλείου και θα αποδοθεί στους δι¬ 
καιούχους που θα αναγνωρισθούν με δικαστική απόφαση. 

Ηράκλειο, 9 Δεκεμβρίου 1988 

Ο Δημαρχών Ηρακλείου 
ΓΙΑΝΝΗΣ ΣΤΑΡΙΔΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



